ai4bharat/Pralekha huggingface dataset:
সারওরসায়নমন্ত্রক
দেশে ওষুধের উৎপাদন বৃদ্ধির লক্ষে ওষুধ উৎপাদকদের সহায়তা করতে রাজ্যের ড্রাগ কন্ট্রোলারদের নির্দেশ দিলেন কেন্দ্রীয় ওষুধ সচিব
নয়াদিল্লি, ২২ এপ্রিল, ২০২০
কোভিড পূর্ববর্তী ও কোভিড পরবর্তী পরিস্থিতে ওষুধ ও চিকিৎসা সামগ্রী উৎপাদনকারী সংস্থা গুলির কাজকর্ম ঠিক কি অবস্থায় রয়েছে তা খতিয়ে দেখতে ২০টি রাজ্য ও কেন্দ্র শাসিত অঞ্চলের ড্রাগ কন্ট্রোলার দের সাথে আজ ভিডিও কনফারেন্সের মাধ্যমে পরিস্থিতি পর্যালোচনা করলেন কেন্দ্রীয় ওষুধ সচিব। বৈঠকে এন পি পি এ, ডি সি জি  এর চেয়ারপার্সনও উপস্থিত ছিলেন।
বাজারে ওষুধ ও চিকিৎসা সামগ্রীর পর্যাপ্ত যোগানে যাতে কোনরকম ব্যাঘাত না ঘটে তা নিশ্চিত করতে ওষুধ দপ্তরের সচিব ড্রাগ কন্ট্রোলারদের নির্দেশ দিয়েছেন। তিনি স্থানীয় প্রশাসনের সাথে সমন্বয় রেখে উৎপাদকদের সব রকম সাহায্য করার কথা বলেছেন।
কোভিড-১৯ এর চিকিৎসায় জরুরী ওষুধ ও চিকিৎসা সামগ্রীর যোগান যাতে পর্যাপ্ত পরিমানে থাকে তা দেখার জন্য তিনি রাজ্যের ড্রাগ কন্ট্রোলারদের অনুরোধ করেন। উৎপাদকরা যাতে তাদের উৎপাদন ক্ষমতার পূর্ণ ব্যবহার করে প্রয়োজনীয় পণ্য প্রস্তুত করে আজকের বৈঠকে সেদিকেও নজর দিতে বলা হয়েছে।
রাজ্যের ড্রাগ কন্ট্রোলাররা জানান তারা সর্বস্তরে উৎপাদন বৃদ্ধির জন্য সাধ্যমত চেষ্টা করছেন। কর্মীদের উপস্থিতির হার বৃদ্ধি করে ও পরিকাঠামোগত সুযোগ সুবিধা কিভাবে বাড়িয়ে ওষুধের যোগান যথাযথ রাখা যায় সেদিকটাও তারা দেখছেন।
বাজারে হাইড্রক্সিক্লোরকুইন, অ্যাজিথ্রোমাইসিন ও প্যারাসিটামলের যোগানের উপর নজরদারি চালানর জন্যও সচিব ড্রাগ কন্ত্রলারদের নির্দেশ দিয়েছেন।
CG/SDG
(Visitor Counter : 135
প্রধানমন্ত্রীরদপ্তর
প্রতিটি ক্ষেত্র দ্রুত অগ্রগতির সাক্ষী থেকেছে, একটি উন্নত ভারতের মঞ্চ তৈরি হয়েছে : প্রধানমন্ত্রী
নয়াদিল্লি, ১৫ জুন, ২০২৩
প্রধানমন্ত্রী শ্রী নরেন্দ্র মোদী বিভিন্ন সমৃদ্ধি ও উন্নয়নের উদ্যোগ সম্পর্কে নিবন্ধ, গ্রাফিক্স, ভিডিও এবং তথ্য সকলের সঙ্গে ভাগ করে নিয়েছেন, যা ভারতের অতুলনীয় পরিকাঠামোর রেখাচিত্রকে তুলে ধরেছে।
প্রধানমন্ত্রী ট্যুইটে বলেছেন, “#9YearsOfGatiAndPragati – তে আমরা ভারতের উন্নতি এবং বৃদ্ধির শিকড়ে পৌঁছেছি। একটি পরিকাঠামো রেখাচিত্র তৈরি করেছি, যা অতুলনীয়। প্রতিটি ক্ষেত্র দ্রুত অগ্রগতির সাক্ষী থেকেছে। একটি উন্নত ভারতের মঞ্চ তৈরি হয়েছে”।
CG/SS/SB……
(
প্রধানমন্ত্রীরদপ্তর
ওমানের সুলতান, সুলতান হাইথাম বিন তারিকের সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা
নয়াদিল্লী, ১৭ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী আজ টেলিফোনে ওমানের সুলতান, সুলতান হাইথাম বিন তারিকের সঙ্গে কথা বলেছেন।
ভারত ওমানকে কোভিড-১৯ টিকা সরবরাহ করায় সুলতান সন্তোষ প্রকাশ করেছেন। উভয় নেতা সহমত পোষণ করেছেন যে এই মহামারীর বিরুদ্ধে লড়াইয়ে দুটি দেশ একযোগে কাজ করার জন্য নিবিড় সহযোগিতা বজায় রাখবে।
প্রধানমন্ত্রী, ওমানের সুলতানকে তাঁর শাসনকালের এক বছর পূর্তি এবং ওমানের জন্য ভিশন ২০৪০ রচনা করায় অভিনন্দন জানিয়েছেন।
প্রতিরক্ষা, স্বাস্থ্য, ব্যবসা-বাণিজ্য ও বিনিয়োগ সহ প্রতিটি ক্ষেত্রে ভারত এবং ওমানের মধ্যে সহযোগিতা বৃদ্ধি পাওয়ায় উভয় নেতা সন্তোষ প্রকাশ করেছেন।
উভয় নেতা, দুই কৌশলগত অংশীদারের মধ্যে অর্থনৈতিক ও সাংস্কৃতিক বন্ধন নিবিড় করার বিষয়ে ওমানে বসবাসরত ভারতীয়দের ভূমিকার প্রশংসা করেছেন।
প্রতিরক্ষামন্ত্রক
ভারতীয় স্পেশাল ফোর্সেস ট্রেনিং স্কুলে তুর্কমেনিস্তানের বিশেষ বাহিনীর প্রশিক্ষণ
নতুন দিল্লি, ৪ মার্চ, ২০২১
ভারতীয় স্পেশাল ফোর্সেস  তার পেশাদারিত্ব, কর্মদক্ষতা এবং আত্ম ত্যাগের কারণে দীর্ঘ সময় ধরে বিশ্বের সেরা বাহিনীগুলির মধ্যে অন্যতম এক বাহিনী হিসাবে সুনাম ও সম্মান অর্জন করেছে। এই কারনে মার্কিন যুক্তরাষ্ট্র, অস্ট্রেলিয়া, মধ্য এশীয় অঞ্চল এবং মধ্য প্রাচ্য সহ বন্ধুত্বপূর্ণ দেশগুলির বিশেষ বাহিনী যুদ্ধ ক্ষেত্রে পরাক্রমী ভারতীয় সেনার বিশেষ বাহিনীর সঙ্গে প্রশিক্ষণের ব্যাপারে আগ্রহ প্রকাশ করেছে। এর ফল স্বরূপ বন্ধু দেশগুলির সঙ্গে ভারতীয় সেনার বিশেষ বাহিনীর এ ক্ষেত্রে অংশীদারিত্ব ক্রমশ বেড়েছে।
তুর্কমেনিস্তানের স্পেশাল ফোর্সের অনুরোধের ভিত্তিতে, ভারতীয় সেনার বিশেষ বাহিনীকে প্রশিক্ষণ প্রদানকারী একটি অনন্য প্রতিষ্ঠান 'ভারতীয় সেনাবাহিনীর স্পেশাল ফোর্সেস ট্রেনিং স্কুল' এ সে দেশের বিশেষ বাহিনী থেকে বাছাই করা প্যারাট্রুপারদের প্রশিক্ষণ শুরু হয়েছে। এটি বিশেষ বাহিনীর পেশাদারি প্রশিক্ষণের মধ্যে অন্যতম।এই প্রশিক্ষণ তুর্কমেনিস্তান বিশেষ বাহিনীর সক্ষমতা বৃদ্ধিতে সহায়ক হবে।
স্বরাষ্ট্র মন্ত্রক
২০২০’র স্বাধীনতা দিবস উদযাপন উপলক্ষে ৯২৬ জন পুলিশ কর্মীকে পুলিশ পদক দিয়ে সম্মান
নয়াদিল্লি, ১৪ অগাস্ট, ২০২০
২০২০’র স্বাধীনতা দিবস উদযাপন উপলক্ষে মোট ৯২৬ জন পুলিশ কর্মীকে পুলিশ পদক দিয়ে সম্মানিত করা হয়েছে। ২১৫ জন পুলিশ কর্মীকে তাঁদের সাহসিকতার জন্য পুলিশ পদক দেওয়া হয়েছে। রাষ্ট্রপতির পুলিশ পদক দিয়ে ৮০ জন পুলিশ কর্মীকে সম্মানিত করা হয়েছে। এছাড়াও, ৬৩১ জন পুলিশ কর্মীকে বিশেষ ও বিচক্ষণ সেবার জন্য পদক দিয়ে সম্মান জানানো হয়েছে।
স্বাধীনতা দিবস উপলক্ষে যে ২১৫ জন অদম্য সাহসিকতার জন্য পুলিশ পদকে ভূষিত হয়েছেন, তাঁদের মধ্যে ১৩০ জন পুলিশ কর্মী জম্মু ও কাশ্মীরের। চরম উগ্রপন্থা অধ্যুষিত এলাকাগুলি থেকেও ২৯ জন পুলিশ কর্মী এই পদক পাচ্ছেন। এছাড়াও, উত্তর-পূর্বাঞ্চলের ৮ জন পুলিশ কর্মীকে অদম্য সাহসিকতার নিদর্শন-স্বরূপ পুলিশ পদক দেওয়া হচ্ছে। স্বতন্ত্র সেবা ও বিচক্ষণতার স্বীকৃতি-স্বরূপ সিআরপিএফ – এর ৫৫ জন, জম্মু-কাশ্মীর পুলিশের ৮১ জন, উত্তর প্রদেশ পুলিশের ২৩ জন, দিল্লি পুলিশের ১৬ জন, মহারাষ্ট্র পুলিশের ১৪ জন এবং ঝাড়খন্ড থেকে ১২ জন পুলিশ কর্মী পুরস্কারের জন্য মনোনীত হয়েছেন। বাকি পুলিশ কর্মীরা অন্যান্য রাজ্য/কেন্দ্রশাসিত অঞ্চল এবং কেন্দ্রীয় সশস্ত্র পুলিশ বাহিনীর জওয়ান।
(CG/BD/SB
কেন্দ্রীয়মন্ত্রিসভা
মন্ত্রিসভা ভারতে সেমিকন্ডাক্টর এবং ডিসপ্লে ম্যানুফ্যাকচারিং ইকোসিস্টেমের উন্নয়নের জন্য কর্মসূচির অনুমোদন করেছে
ভারতে সেমিকন্ডাক্টর এবং ডিসপ্লে ম্যানুফ্যাকচারিং ইকোসিস্টেমের জন্য ৭৬ হাজার কোটি টাকা  অনুমোদন করা হয়েছে
নতুন দিল্লি, ১৫ ডিসেম্বর, ২০২১
আত্মনির্ভর ভারতের দৃষ্টিভঙ্গিকে প্রতিফলিত করে এবং ইলেকট্রনিক সিস্টেম ডিজাইন ও উৎপাদনের জন্য ভারতকে বিশ্বের একটি হাব তৈরি করার উদ্দেশ্যে আজ প্রধানমন্ত্রী শ্রী নরেন্দ্র মোদীর সভাপতিত্বে কেন্দ্রীয় মন্ত্রিসভার বৈঠক অনুষ্ঠিত হয়েছে। ওই বৈঠকে সেমিকন্ডাক্টর এবং ডিসপ্লে ইকোসিস্টেমের বিকাশের জন্য কর্মসূচির অনুমোদন দেওয়া হয়েছে। এর ফলে অর্থনৈতিক স্বনির্ভরতা ক্ষেত্রগুলি অনেকটাই প্রশস্ত হবে।
সেমিকন্ডাক্টর এবং ডিসপ্লে হচ্ছে আধুনিক ইলেকট্রনিক্সের ভিত্তি। সেমিকন্ডাক্টর এবং ডিসপ্লে ম্যানুফ্যাকচারিং অত্যন্ত জটিল যেখানে বিপুল পুঁজি বিনিয়োগ করতে হয়। নতুন অনুমোদিত কর্মসূচি মূলধন সহায়তা এবং প্রযুক্তিগত সহযোগিতার মাধ্যমে সেমিকন্ডাক্টর এবং ডিসপ্লে মেনুফেকচারিং ক্ষেত্রকে অনেকটাই উৎসাহিত করবে।
ভারতে সেমিকন্ডাক্টর এবং ডিসপ্লে ম্যানুফ্যাকচারিং ইকোসিস্টেমের উন্নয়নের জন্য বিস্তৃত পরিকল্পনা অনুমোদন করা হয়েছে।
সেমিকন্ডাক্টর ফ্যাবস বা এবং ডিসপ্লে ফ্যাবস। এক্ষেত্রে যোগ্য আবেদনকারী দের জন্য প্রকল্পের খরচের ৫০ শতাংশ পর্যন্ত আর্থিক সহায়তা প্রদান করা হবে।
সেমিকন্ডাক্টর ল্যাবরেটরি। কেন্দ্রীয় মন্ত্রিসভা অনুমোদন করেছে যে ইলেকট্রনিক্স এমন তথ্য প্রযুক্তি মন্ত্রকের জন্য আধুনিকীকরণ এবং বাণিজ্যিকীকরণের জন্য প্রয়োজনীয় ব্যবস্থা গ্রহণ করবে।
যৌগিক সেমিকন্ডাক্টর/ সিলিকন ফটোনিক্স/ সেন্সর ফ্যাবস এবং সেমিকন্ডাক্টর এটি এমপি/ ও এস এ টি ইউনিট- যৌগিক সেমিকন্ডাক্টর/ সিলিকন ফটোনিক্স/ সেন্সর সেটআপ করার জন্য ফ্যাবস এবং সেমিকন্ডাক্টর এটি এমপি/ ও এস এ টি ভারতে তৈরির সুবিধা প্রসারিত করতে অনুমোদিত ইউনিটগুলোকে মূলধন ব্যয় ৩০ শতাংশ দেওয়ার সিদ্ধান্ত হয়েছে।
সেমিকন্ডাক্টর ডিজাইন কোম্পানি। সেমিকন্ডাক্টর লিংকড ডিজাইনের জন্য ১০০ টি দেশীয় কোম্পানিকে সেমিকন্ডাক্টর ডিজাইনের সহায়তা প্রদান করা হবে।
ইন্ডিয়া সেমিকন্ডাক্টর মিশন। একটি ধারাবাহিক সেমিকন্ডাক্টর এবং ডিসপ্লে ইকোসিস্টেম তৈরির জন্য দীর্ঘমেয়াদী পরিকল্পনা গ্রহণ করা হয়েছে। এজন্য ইন্ডিয়া সেমিকন্ডাক্টর মিশন স্থাপন করা হবে। এর নেতৃত্বে থাকবে সেমিকন্ডাক্টর এবং ডিসপ্লে শিল্পের বিশ্বব্যাপী বিশেষজ্ঞরা।
ভারতের সেমিকন্ডাক্টর এবং ডিসপ্লে ম্যানুফ্যাকচারিং ইকোসিস্টেমের উন্নয়নের জন্য ৭৬ হাজার কোটি টাকা  অনুমোদন করা হয়েছে।
সেমিকন্ডাক্টর এবং ডিসপ্লে ইকোসিস্টেমের বিকাশ অর্থনীতির বিভিন্ন সেক্টর জুড়ে প্রভাব ফেলবে। কর্মসংস্থানের সুযোগ সৃষ্টি হবে।
CG/ SB
(
রেলমন্ত্রক
ভারতীয় রেল শীততাপ নিয়ন্ত্রিত নয় এমন ৫২৩১টি কামরাকে আইসোলেশন কামরায় রূপান্তরিত করেছে
নয়াদিল্লি, ১৯ জুন, ২০২০
কোভিড-১৯-এর বিরুদ্ধে লড়াইয়ে ভারতীয় রেল কোভিড কেয়ার সেন্টার হিসেবে রেলের কামরাগুলি ব্যবহার করছে। এই কামরাগুলিতে কোভিড সন্দেহভাজন বা আক্রান্তদের রাখা হয়েছে। কেন্দ্রীয় স্বাস্থ্য মন্ত্রকের কোভিড-১৯ সংক্রান্ত নির্দেশিকা অনুসারে, ভারতীয় রেল ৫,২৩১টি শীততাপ নিয়ন্ত্রিত নয় এমন কামরাকে আইসোলেশন কামরায় রূপান্তরিত করেছে। কেন্দ্রীয় স্বাস্থ্য মন্ত্রক ও নীতি আয়োগের পরিকল্পনা অনুযায়ী রাজ্য সরকারগুলি চাহিদা মতো এই কামরাগুলি ব্যবহার করা হচ্ছে। এই কামরাগুলিতে পর্যাপ্ত ভেন্টিলেশন ও স্বাভাবিক আলোর ব্যবস্থা করা হয়েছে। একইসঙ্গে, এই কামরাগুলিতে শীততাপ নিয়ন্ত্রণের ব্যবস্থাও করা রয়েছে। কোভিড রোগীদের এই কোচগুলিতে স্থানান্তর করার আগে ভালোভাবে পর্যবেক্ষণ করা হচ্ছে। কোভিড-১৯ ভাইরাস সাধারণত উচ্চ তাপমাত্রায় নিয়ন্ত্রণে আসতে পারে। এর জন্য কামরাগুলিতে খোলা জানালার ব্যবস্থা রাখা হয়েছে যার মাধ্যমে বাতাস চলাচল করতে পারে। এতে রোগীদের উপকার হবে। এই কোভিড কেয়ার সেন্টারগুলি কেবলমাত্র স্বল্প বা অল্প কোভিড সংক্রামিত রোগীদের চিকিৎসার জন্য রাখা হয়েছে।এমনকি তাঁদের সেবা-যত্নেরও যথেষ্ট ব্যবস্থা রয়েছে। কামরায় থাকা কোভিড রোগীদের অবস্থার অবনতি ঘটলে তাঁদেরকে দ্রুত কোভিড হাসপাতাল বা স্বাস্থ্যকেন্দ্রে স্থানান্তরিত করার ব্যবস্থা রয়েছে। প্ল্যাটফর্মে যেখানে ট্রেনটি দাঁড়িয়ে রয়েছে, ট্রেনের শেষে ডফিং-এর সুবিধার ব্যবস্থা করা হয়েছে। শীততাপ নিয়ন্ত্রিত কোচগুলিতে সংক্রমণের সম্ভাবনা থাকার কারণে শীততাপ নিয়ন্ত্রিত নয়, এমন কোচগুলিকেই কোভিড কেয়ার সেন্টার হিসেবে রূপান্তরিত করার সিদ্ধান্ত নেওয়া হয়েছে। তবে এই সিদ্ধান্ত গ্রহণের আগে স্বাস্থ্য ও পরিবারকল্যাণ এবং নীতি আয়োগের সঙ্গে আলোচনা করা হয়। তাদের সম্মতির ভিত্তিতেই এই পদক্ষেপ গ্রহণ করা হয়েছে। কামরার ভেতরে তাপমাত্রা বাড়ানোর জন্য বেশ কিছু পদক্ষেপ গ্রহণ করা হয়েছে। প্ল্যাটফর্মে থাকা কামরাগুলির ওপরে উপযুক্ত আস্তরণের ব্যবস্থা করা হয়েছে যাতে কামরার ভেতরের তাপমাত্রা ঠিকভাবে নিয়ন্ত্রণ করা যায়। কামরার ভেতরে থাকা বাল্বগুলিতে ফিল্ম দিয়ে মুড়িয়ে দেওয়া হয়েছে। এমনকি, কামরার ওপরে ছাদে রঙের প্রলেপও দেওয়া হয়েছে তাপমাত্রা নিয়ন্ত্রণে আনার জন্য। এর পাশাপাশি, কামরার ভেতরেও রঙের প্রলেপ দেওয়া হয়েছে। ভারতীয় রেল এই কামরাগুলি কেন্দ্রীয় স্বাস্থ্য মন্ত্রকের নির্দেশিকা অনুসারে রাজ্য সরকারগুলিকে পরিষেবা প্রদানের জন্য সরবরাহ করছে। ৫ হাজারেরও বেশি এই ধরনের কোচ সরবরাহের জন্য প্রস্তুত রয়েছে বলেও জানানো হয়েছে।
(CG/SS/DM
কৃষিমন্ত্রক
লকডাউন চলাকালীন খাদ্যশস্য ও পচনশীল কৃষিজ সামগ্রী সরবরাহে ‘কিষাণ রথ’ মোবাইল অ্যাপের সূচনা করলেন কৃষিমন্ত্রী শ্রী নরেন্দ্র সিং তোমর
নয়াদিল্লি, ১৭ এপ্রিল, ২০২০
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর আজ কৃষি ভবনে কৃষক-বান্ধব মোবাইল অ্যাপ ‘কিষাণ রথ’ – এর সূচনা করেন। কৃষি ও উদ্যানজাত ফসলের সরবরাহের জন্য যানবাহনের অনুসন্ধানে ন্যাশনাল ইনফরম্যাটিকস সেন্টারএই অ্যাপটি তৈরি করেছে। এই অ্যাপের সাহায্যে কৃষি ও পচনশীল পণ্যের বিভিন্ন বাজার, কৃষক উৎপাদক সংগঠনের সংগ্রহ কেন্দ্র এবং মজুত ভান্ডারগুলিতে সরবরাহ করা সম্ভব হবে।
এই উপলক্ষে কৃষি মন্ত্রী শ্রী তোমর বলেন, লকডাউন সত্ত্বেও কৃষি কাজ অব্যাহত থাকবে। প্রধানমন্ত্রী শ্রী নরেন্দ্র মোদীর নির্দেশের ভিত্তিতে কৃষি ক্ষেত্রকে বেশ কিছু সুবিধা ও ছাড় দেওয়া হয়েছে। ফসল কাটা ও বীজ বপণের সময় ‘কিষাণ রথ’ অ্যাপ কৃষক ও ব্যবসায়ীদের প্রথম পর্যায়ে কৃষিখামার থেকে বাজারে এবং দ্বিতীয় পর্বে বাজার থেকে বিভিন্ন রাজ্যে কৃষিজ পণ্য পরিবহণে সহায়ক হবে। দেশ যখন কোভিড-১৯ সঙ্কটের মধ্য দিয়ে যাচ্ছে, তখন এই মোবাইল অ্যাপ কৃষকদের অত্যন্ত সহায়ক হবে।
কৃষিজ পণ্যের পরিবহণ ও যোগান সরবরাহ-শৃঙ্খলের এক গুরুত্বপূর্ণ পর্ব। লকডাউন চলাকালীন দেশে জটিল এই পরিস্থিতিতে ‘কিষাণ রথ’ মোবাইল অ্যাপ কৃষক, মজুত ভান্ডার, কৃষক উৎপাদন সংগঠন এবং কৃষি বাজারগুলির সঙ্গে সুষ্ঠু ও অবাধ সরবরাহ যোগসূত্র গড়ে তুলবে। একইভাবে, এই অ্যাপ আন্তঃরাজ্য এবং আন্তঃরাজ্য বিক্রেতাদের মধ্যেও যোগসূত্র গড়ে তুলে কৃষিজ পণ্যের সময় মতো সরবরাহ সুনিশ্চিত করে অপচয় কমাতে সাহায্য করবে। এর ফলে, কৃষিজ পণ্য, বিশেষ করে পচনশীল ফসলের ভালো দাম পেতে সহায়ক হবে। অনুষ্ঠানে বিভাগীয় দুই প্রতিমন্ত্রী শ্রী পুরুষোত্তম রুপালা ও শ্রী কৈলাশ চৌধুরী সহ বিভাগীয় সচিব শ্রী সঞ্জয় আগরওয়াল উপস্থিত ছিলেন।
কৃষক, কৃষক উৎপাদক সংগঠন, ক্রেতা ও বিক্রেতাদের জন্য এই অ্যাপের পণ্য সরবরাহের ক্ষেত্রে পরিবহণের বিষয়টিতে গুরুত্ব দেওয়া হয়েছে, যাতে সংশ্লিষ্ট সবপক্ষের সুবিধার্থে সবধরনের কৃষিজ পণ্য সময় মতো বাজারে পৌঁছে দেওয়া যায়। একইভাবে, সংশ্লিষ্ট পক্ষগুলির মধ্যে যোগসূত্র গড়ে উঠলে তা পরিবহণ সংক্রান্ত বিষয়গুলির চূড়ান্তকরণেও সমঝোতায় পৌঁছতে সাহায্য করবে। এই ব্যবস্থার ফলে আন্তঃরাজ্য বাজার এবং আন্তঃরাজ্য কৃষিজ পণ্যের ব্যবসা আরও বৃদ্ধি পাবে বলেও শ্রী তোমর অভিমত প্রকাশ করেন। এই মোবাইল অ্যাপ-কে ‘কিষাণ কা আপনা বাহন’ হিসাবে বর্ণনা করে বলেন, কৃষিজ পণ্যের পরিবহণের ক্ষেত্রে এটি একটি গুরুত্বপূর্ণ মাইলফলক হয়ে উঠলো। প্রাথমিকভাবে অ্যান্ড্রয়েড ভার্সনে ৮টি আঞ্চলিক ভাষায় এই অ্যাপ ডাউনলোড করা যাবে।
(CG/BD/SB
রেলমন্ত্রক
ঘূর্ণিঝড় তৌকতে’র মোকাবিলায় রেলের পদক্ষেপ
নতুন দিল্লি, ১৭ মে, ২০২১
ঘূর্ণিঝড় তৌকতে’র মোকাবিলায় রেল সমস্ত কার্যকরী পদক্ষেপ গ্রহণ করেছে। দক্ষিণ, দক্ষিণ পশ্চিম, কঙ্কন, মধ্য ও পশ্চিম রেলের অন্তর্গত সমস্ত রেল স্টেশনের সঙ্গে যোগাযোগ বজায় রাখা হয়েছে। আঞ্চলিক ও ডিভিশনাল কন্ট্রোল রুম থেকে পরিস্থিতির ওপর নজরদারি চালানো হচ্ছে। এমনকি সংশ্লিষ্ট রাজ্য সরকারের সঙ্গে সমন্বয় বজায় রেখে যে কোনোরকম পরিস্থিতি মোকাবিলায় পরিকল্পনাও করা হয়েছে। পাশাপাশি দুর্ঘটনা মোকাবিলায় ত্রাণ পৌঁছে দেওয়ার জন্য ট্রেন, চিকিৎসা সহায়তাকারী ভ্যান ও টাওয়ার ওয়াগানের মতো রেলের সমস্ত জরুরি পরিষেবা প্রস্তুত রাখা হয়েছে। বৃষ্টির সময় সুরক্ষিত নয় এমন জায়গাগুলির ওপর বিশেষ নজরদারি চালানো হচ্ছে। ঝড়ের গতিবেগের ওপর নিয়মিত পর্যবেক্ষণ করা হচ্ছে। নির্দেশ অনুযায়ী ট্রেন চলাচলের বিধিনিষেধ আরোপ করা হয়েছে। এমনকি আবহাওয়া পরিস্থিতির ওপর নজর রেখে স্বল্প দূরত্বের এবং দূরপাল্লার যাত্রীবাহী ট্রেনগুলি আপাতত বাতিল করা হয়েছে। গত ১৪ মে থেকে একটি বিপর্যয় মোকাবিলা গোষ্ঠী গঠন করা হয়েছে এবং তার কাজ শুরু হয়েছে।
গোয়া বন্দর, ভিএসজি এবং অন্যান্য স্টেশনগুলিতে এই ঘূর্ণিঝড়ের বিষয়ে যথাযথ প্রচার চালানো হচ্ছে। ঘূর্ণিঝড়ের তীব্রতা বেশি হলে ট্রেন চলাচল বন্ধ রাখা হবে বলেও ঘোষণা করা হচ্ছে। ঘূর্ণিঝড়ের তীব্রতা অনুসারে বন্দরগুলিতে রেল রেকে মাল বোঝাও খালি করার কাজ নিয়ন্ত্রণ করা হয়েছে। মানুষের জীবন ও সম্পদের ক্ষয়ক্ষতি এড়াতে সুনির্দিষ্ট পদক্ষেপ গ্রহণ করা হয়েছে। রেলের ইঞ্জিনিয়ারিং বিভাগ সম্ভাব্য ক্ষতিগ্রস্ত এলাকা ও গুরুত্বপূর্ণ রেল সেতুগুলির ওপর প্রতি নিয়ত নজরদারি চালাচ্ছে। ক্ষতিগ্রস্ত অঞ্চলে দ্রুত সাহায্য পৌঁছে দেওয়ার জন্য ইতিমধ্যেই ত্রাণ সামগ্রী মজুত করে রাখা হয়েছে। রেল দপ্তর প্রতি নিয়ত রাজ্যের আবহাওয়া দপ্তরের সঙ্গে যোগাযোগ বজায় রেখে কার্যকরী পদক্ষেপ গ্রহণ করছে। মানুষের জীবন ও সম্পত্তির ক্ষয়ক্ষতি রোধে বিপর্যয় মোকাবিলা বাহিনীর নির্দেশ অনুসারে প্রয়োজনীয় পদক্ষেপ গ্রহণ করা হয়েছে। নিরাপত্তার কারণে আগে থেকে বেশ কিছু ট্রেন বাতিল করা হয়েছে। ঘূর্ণিঝড়ের পরবর্তী সময়ে রেল চলাচলের ক্ষেত্রে যাতে কোনো বিঘ্ন না ঘটে তার জন্য প্রয়োজনীয় পদক্ষেপ নেওয়া হয়েছে।
CG/SS/SKD/
(Visitor Counter : 99
ক্রেতা, খাদ্যএবংগণবন্টনমন্ত্রক
অতি ক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রের সঙ্গে যুক্ত খেলনা প্রস্তুতকারকদের ৬৩০টি লাইসেন্স মঞ্জুর করেছে ব্যুরো অফ ইন্ডিয়ান স্ট্যান্ডার্ডস
নতুন দিল্লি, ৬ এপ্রিল, ২০২২
চলতি বছরের ২৮-শে মার্চ পর্যন্ত অতি ক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রের সঙ্গে যুক্ত খেলনা প্রস্তুতকারকদের ৬৩০টি লাইসেন্স মঞ্জুর করেছে ব্যুরো অফ ইন্ডিয়ান স্ট্যান্ডার্ডস । লোকসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় উপভোক্তা বিষয়ক, খাদ্য ও গণবন্টন প্রতিমন্ত্রী শ্রী অশ্বিনী কুমার চৌবে ।
দেশীয় খেলনা প্রস্তুতকারকদের বিআইএস ৬৬১টি লাইসেন্স দিয়েছে। তার মধ্যে ৬৩০টি লাইসেন্সই দেওয়া হয়েছে অতি ক্ষুদ্র, ক্ষুদ্র ও মাঝারি শিল্পোদ্যোগের সঙ্গে যুক্ত খেলনা প্রস্তুতকারকদের ।
২০১৬ সালের বিআইএস আইনের ১৬ নম্বর ধারার আওতায় কেন্দ্রীয় বাণিজ্য ও শিল্প মন্ত্রক -এর জারি করা খেলনা  নির্দেশ ২০২০ অনুসারে পয়লা জানুয়ারি ২০২১ সাল থেকে বিআইএস শংসাপত্রের অধীনে খেলনার বিষয়ে সুরক্ষা বাধ্যতামূলক করা হয়েছে ।
সেই অনুসারে খেলনার বিষয়ে সুরক্ষার জন্য ভারতীয় মানদণ্ডগুলি মেনে চলা এবং ২০১৮ সালের বিআইএস আইনের ২ নম্বর তফসিলের আওতাধীন এক নম্বর প্রকল্প অনুসারে বিআইএস-এর লাইসেন্সের অধীনে খেলনায় স্টান্ডার্ড মার্ক দেওয়া বাধ্যতামূলক করা হয়েছে । এই আইএসআই মার্ক ছাড়া কোনো খেলনা তৈরি, আমদানি, বন্টন, বিক্রি, সংগ্রহ বা বিক্রির জন্য প্রদর্শন করা যাবে না । খুচরো বিক্রেতা সহ সকল বিক্রেতারা শুধুমাত্র এই স্ট্যান্ডার্ড মার্ক দেওয়া খেলনাগুলি বৈধ বিআইএস লাইসেন্সধারী খেলনা প্রস্তুতকারকদের কাছ থেকে কিনতে এবং তা বিক্রি করতে পারবেন ।
CG/SS/RAB
(Visitor Counter : 107
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১৮১ কোটি ২১ লক্ষ ছাড়িয়েছে
১২ থেকে ১৪ বছর বয়সীদের ১৭ লক্ষের বেশি টিকার ডোজ দেওয়া হয়েছে
দেশে সুস্পষ্ট ভাবে করোনায় আক্রান্তের সংখ্যা কমে আজ দাঁড়িয়েছে ২৬ হাজার ২৪০, যা মোট আক্রান্তের ০.০৬ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ৭৬১
জাতীয় স্তরে সুস্থতার হার বর্তমানে ৯৮.৭৪ শতাংশ
সাপ্তাহিক-ভিত্তিতে আক্রান্তের হার বর্তমানে ০.৪১ শতাংশ
নতুন দিল্লি, ২০ মার্চ, ২০২২
দেশে মোট টিকাকরণের সংখ্যা ১৮১ কোটি ২১ লক্ষ ১১ হাজার ৬৭৫। ১২ থেকে ১৪ বছর বয়সীদের কোভিড-১৯ টিকাকরণ গত ১৬ মার্চ থেকে শুরু হয়েছে। এখনও পর্যন্ত এই বয়সী শিশুদের ১৭ লক্ষ ৩৬ হাজার ৪৬৪টি টিকার ডোজ দেওয়া হয়েছে।
আজ সকাল ৭-টা পর্যন্ত পাওয়া প্রাথমিক তথ্যানুযায়ী মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৪,০৩,০৩৬
|
|
দ্বিতীয় ডোজ
|
|
৯৯,৯০,৩৭৭
|
|
প্রিকশন ডোজ
|
|
৪৩,৫৮,২৮২
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৪,১২,১৫০
|
|
দ্বিতীয় ডোজ
|
|
১,৭৪,৮৮,৫০৬
|
|
প্রিকশন ডোজ
|
|
৬৬,৬৩,৭৬৮
|
|
১২-১৪ বছর বয়সী
|
|
প্রথম ডোজ
|
|
১৭,৩৬,৪৬৪
|
|
১৫-১৮ বছর বয়সী
|
|
প্রথম ডোজ
|
|
৫,৬২,০৩,৫৮১
|
|
দ্বিতীয় ডোজ
|
|
৩,৫৪,৮১,৭৯২
|
|
১৮-৪৪ বছর বয়সী
|
|
প্রথম ডোজ
|
|
৫৫,৩৭,৭৭,২৪৯
|
|
দ্বিতীয় ডোজ
|
|
৪৫,৯৪,০৫,৪২১
|
|
৪৫-৫৯ বছর বয়সী
|
|
প্রথম ডোজ
|
|
২০,২৬,১১,০৩১
|
|
দ্বিতীয় ডোজ
|
|
১৮,৩৭,৬৬,০৩৪
|
|
৬০ বছরের বেশি বয়সী
|
|
প্রথম ডোজ
|
|
১২,৬৬,৪২,৩৫৪
|
|
দ্বিতীয় ডোজ
|
|
১১,৪৪,৬০,১৭৮
|
|
প্রিকশন ডোজ
|
|
১,০৭,১১,৪৫২
|
|
প্রিকশন ডোজ
|
|
২,১৭,৩৩,৫০২
|
|
মোট
|
|
১,৮১,২১,১১,৬৭৫
দেশে সুস্পষ্ট ভাবে করোনায় আক্রান্তের সংখ্যা কমে আজ দাঁড়িয়েছে ২৬ হাজার ২৪০, যা মোট আক্রান্তের ০.০৬ শতাংশ।
একই ভাবে জাতীয় স্তরে সুস্থতার হার ৯৮.৭৪ শতাংশ।
দেশে গত ২৪ ঘণ্টায় সুস্থ হয়েছেন ৩ হাজার ১৯৬ জন। এরফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৪ কোটি ২৪ লক্ষ ৬৫ হাজার ১২২।
দেশে গত ২৪ ঘন্টায় নতুন করে আক্রান্তের সংখ্যা ১ হাজার ৭৬১।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ৪ লক্ষ ৩১ হাজার ৯৭৩টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৭৮ কোটি ২৬ লক্ষ ৬০ হাজার ৬৫৮।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার বর্তমানে ০.৪১ শতাংশ। একইভাবে, দৈনিক-ভিত্তিতে আক্রান্তের হার ০.৪১ শতাংশ।
(CG/BD/AS/
প্রধানমন্ত্রীরদপ্তর
মহাবীর জয়ন্তী উপলক্ষে ভগবান মহাবীরের শিক্ষা স্মরণ করেছেন প্রধানমন্ত্রী
নয়াদিল্লি, ৪ এপ্রিল,২০২৩
প্রধানমন্ত্রী শ্রী নরেন্দ্র মোদী মহাবীর জয়ন্তী উপলক্ষে ভগবান মহাবীরকে শ্রদ্ধা জানিয়েছেন। তিনি বলেন, ভগবান মহাবীর আমাদের সমাজে শান্তি, সম্প্রীতি গড়ে তোলার পথ দেখিয়েছেন।
এক ট্যুইট বার্তায় প্রধানমন্ত্রী বলেন :
“আজ এক বিশেষ দিন। আমরা আজ ভগবান মহাবীরের বিশেষ শিক্ষা স্মরণ করছি। তিনি আমাদের শান্তি, সম্প্রীতি ও সৌভ্রাতৃত্বের মাধ্যমে উন্নত সমাজ গঠনের পথ দেখিয়েছেন। তাঁর আদর্শে উদ্বুদ্ধ হয়ে আমরা সর্বদাই দেশের দরিদ্র ও পিছিয়ে পড়া শ্রেণীর জনগণের জীবনে সদর্থক পরিবর্তন আনার লক্ষ্যে কাজ করতে পারি।”
PG/PM/DM/
(
কেন্দ্রীয়মন্ত্রিসভা
ভিন্নভাবে সক্ষমদের কল্যাণে সহযোগিতার জন্য ভারত ও দক্ষিণ আফ্রিকার মধ্যে স্বাক্ষরিত সমঝোতাপত্রটিতে কেন্দ্রীয় মন্ত্রিসভার অনুমোদন
নয়াদিল্লি, ১৫ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে ভিন্নভাবে সক্ষমদের কল্যাণে সহযোগিতার জন্য ভারত ও দক্ষিণ আফ্রিকার মধ্যে স্বাক্ষরিত সমঝোতাপত্রটিকে অনুমোদন দেওয়া হয়েছে। এই সমঝোতাপত্র অনুসারে ভিন্নভাবে সক্ষমদের ক্ষমতায়ণে প্রয়োজনীয় ব্যবস্থা গ্রহণের জন্য দুটি দেশ একে অপরকে সহায়তা করবে। এর ফলে দুই দেশের ভিন্নভাবে সক্ষম এবং প্রবীণ নাগরিকদের জীবনযাত্রায় সহায়ক বিভিন্ন যন্ত্রপাতির গবেষণা এবং উৎপাদনের ক্ষেত্রে সুবিধা হবে।
ভারত এবং দক্ষিণ আফ্রিকার মধ্যে দীর্ঘদিনের এক ঐতিহাসিক সম্পর্ক রয়েছে। মহাত্মা গান্ধী ১০০ বছর আগে দক্ষিণ আফ্রিকায় তাঁর সত্যাগ্রহ আন্দোলন শুরু করেছিলেন। দক্ষিণ আফ্রিকায় বর্ণ বৈষম্য প্রতিরোধ আন্দোলনের আন্তর্জাতিক স্তরে সমর্থনের জন্য ভারত গুরুত্বপূর্ণ ভূমিকা পালন করে। ১৯৯৩ সালে উভয় দেশের মধ্যে কূটনৈতিক সম্পর্ক স্থাপিত হয়। পরবর্তীতে ব্রিকস, আইবিএসএ সহ বিভিন্ন আর্ন্তজাতিক ফোরামে দুটি দেশ একযোগে কাজ করেছে। অর্থনৈতিক ও বাণিজ্যিক ক্ষেত্রে সহযোগিতার পাশাপাশি, সংস্কৃতি, স্বাস্থ্য, বিজ্ঞান ও প্রযুক্তি সহ বিভিন্ন ক্ষেত্রে দুটি দেশের মধ্যে সহয়োগিতামূলক সম্পর্ক রয়েছে। ভিন্নভাবে সক্ষমদের ক্ষমতায়ণে স্বাক্ষরিত এই সমঝোতাপত্রটি দু-দেশের মধ্যে সম্পর্ককে আরও নিবিড় করে তুলবে।
PG/CB/NS
(
জলশক্তি মন্ত্রক
স্বচ্ছ সর্বেক্ষণ গ্রামীণ-২০২১ কর্মসূচির ৯ সেপ্টেম্বর সূচনা হচ্ছে
সারা দেশের ৬৯৮ টি জেলার ১৭,৪৭৫ টি গ্রামকে এই কর্মসূচির আওতায় আনা হবে
নতুন দিল্লি, ০৮ সেপ্টেম্বর, ২০২১
স্বচ্ছ ভারত অভিযানের দ্বিতীয় পর্যায়ের অধীনে স্বচ্ছ সর্বেক্ষণ গ্রামীণ- ২০২১ কর্মসূচি আগামীকাল ৯ সেপ্টেম্বর থেকে শুরু হচ্ছে। 'আজাদী কা অমৃত মহোৎসব'-এর অঙ্গ হিসেবে স্বচ্ছ সর্বেক্ষণ গ্রামীণ কর্মসূচি মাধ্যমে দেশে খোলা স্থানে মলত্যাগ বা ওপেন ডেফিকেশন ফ্রী বন্ধ করার প্রক্রিয়াকে ত্বরান্বিত করা হবে। এই সর্বক্ষণের জন্য একটি বিশেষজ্ঞ দল নিযুক্ত করা হয়েছে।
সর্বেক্ষণের মাধ্যমে গ্রাম, জেলা এবং রাজ্যগুলির মধ্যে স্হান নির্বাচন করা হবে।
স্বচ্ছ সর্বেক্ষণ গ্রামীণ কর্মসূচির আওতায় দেশের ৬৯৮ টি জেলার ১৭,৪৭৫ টি গ্রামকে নিয়ে আসা হবে। সর্বেক্ষণ করতে যাওয়া প্রতিনিধি দল সারাদেশে বিদ্যালয়, অঙ্গনওয়াড়ি কেন্দ্র, গণস্বাস্থ্য কেন্দ্র, হাট-বাজার, ধর্মীয় স্থান মিলিয়ে ৮৭ হাজার ২৫০ টি স্থানে যাবে। এর পাশাপাশি ১,৭৪,৭৫০ টি পরিবারের কাছ থেকে তাঁদের মতামত নেওয়া হবে।
CG/ SB
(Visitor Counter : 159
জলশক্তি মন্ত্রক
এবারের সাধারণতন্ত্র দিবসের কুচকাওয়াজে সেরা ট্যাবলোর পুরস্কার পেল জল জীবন মিশন ট্যাবলো
নয়াদিল্লি, ২৮ জানুয়ারি, ২০২০
জল শক্তি মন্ত্রকের ‘জল জীবন মিশন’ বিষয়ক অসাধারণ ট্যাবলোটি এবারের সাধারণতন্ত্র দিবসের কুচকাওয়াজে সেরা ট্যাবলোর পুরস্কার জিতে নিয়েছে। জাতীয় বিপর্যয় মোকাবিলা বাহিনীর  ট্যাবলোটিও সেরা ট্যাবলোর পুরস্কার পেয়েছে। জল শক্তি মন্ত্রকের ট্যাবলো্তে জল জীবন মিশনে গ্রামাঞ্চলের প্রতিটি বাড়িতে ২০২৪ সাল নাগাদ পাইপবাহিত পানীয় জল পৌঁছে দেওয়ার বিষয়টি তুলে ধরা হয়। প্রতিরক্ষা মন্ত্রী শ্রী রাজনাথ সিং আজ এখানে এক বর্ণাঢ্য অনুষ্ঠানে জল জীবন মিশন ট্যাবলোটিকে সেরার স্বীকৃতি প্রদান করেন। উল্লেখ করা যেতে পারে, জল শক্তি মন্ত্রকের এই ট্যাবলোতে প্রধানমন্ত্রীর প্রতিটি বাড়িতে পাইপবাহিত জল সরবরাহের যে পরিকল্পনা রয়েছে তা তুলে ধরা হয়েছে। এই কারণে এবারের কুচকাওয়াজে মন্ত্রকের এই ট্যাবলোটি অন্যতম আকর্ষণের কেন্দ্রবিন্দু ছিল।
প্রধানমন্ত্রী শ্রী নরেন্দ্র মোদী গত বছর স্বাধীনতা দিবসের ভাষণে গ্রামাঞ্চলের প্রতিটি বাড়িতে ২০২৪ সালের মধ্যে নিরবচ্ছিন্নভাবে পাইপবাহিত বিশুদ্ধ জল পৌঁছে দিতে ‘জল জীবন মিশন’-এর সূচনার কথা ঘোষণা করেছিলেন। বর্তমানে দেশে ১৭ কোটি ৮০ লক্ষ গ্রামীণ পরিবারের মধ্যে মাত্র ৩ কোটি ৩০ লক্ষ পরিবারে পাইপবাহিত জল সংযোগের সুবিধা রয়েছে। বাকি ১৪ কোটি ৬০ লক্ষ গ্রামীণ পরিবারে ২০২৪ নাগাদ পাইপবাহিত বিশুদ্ধ জল পৌঁছে দেওয়ার পরিকল্পনা নেওয়া হয়।
জল শক্তি মন্ত্রকের ঐ ট্যাবলোতে সামনের দিকে ছিল একটি বৃহদাকার ধাতু নির্মিত জলের কল এবং ধাতু নির্মিত একটি পাত্র যা, লক্ষ লক্ষ গ্রামীণ পরিবারগুলির জলের চাহিদার বিষয়টিকেই প্রতিফলিত করে। ট্যাবলোর মাঝখানে জল জীবন মিশনের আওতায় উপকৃত গ্রামীণ পরিবারগুলিকে তুলে ধরা হয়েছে যেখানে একটি পরিবার রান্নাঘর, শৌচালয় ও অন্যত্র পাইপবাহিত জলের সুবিধা পাচ্ছে।
CG/BD/DM
(Visitor Counter : 79
স্বাস্থ্যওপরিবারকল্যাণমন্ত্রক
কোভিড-১৯ প্রতিরোধের যাত্রাপথে ভারতের আরও একটি উল্লেখযোগ্য মাইলফলক – দৈনিক-ভিত্তিতে আক্রান্তের সংখ্যা ৬ মাস পর কমে ১৮ হাজার ৭৩২
১৭০ দিন পর সুস্পষ্টভাবে করোনায় আক্রান্তের সংখ্যা কমে ২.৭৮ লক্ষ
নয়াদিল্লি, ২৭ ডিসেম্বর, ২০২০
বিশ্বব্যাপী মহামারীর বিরুদ্ধে লড়াইয়ে ভারত আরও একটি তাৎপর্যপূর্ণ মাইলফলক অর্জন করেছে।
৬ মাস পর দৈনিক নতুন আক্রান্তের সংখ্যা কমে ১৯ হাজারের কম হয়েছে। গত ২৪ ঘন্টায় সারা দেশে আরও ১৮ হাজার ৭৩২ জন করোনায় আক্রান্ত হয়েছেন। গত পয়লা জুলাই একদিনেই আক্রান্তের সংখ্যা ছিল ১৮ হাজার ৬৫৩।
ভারতে আজ সুস্পষ্টভাবে করোনায় আক্রান্তের মোট সংখ্যা ২ লক্ষ ৭৮ হাজার ৬৯০। এই সংখ্যায় ১৭০ দিন পর সর্বনিম্ন। গত ১০ই জুলাই আক্রান্তের এই সংখ্যা ছিল ২ লক্ষ ৭৬ হাজার ৬৮২।
দেশে সুস্পষ্টভাবে করোনায় আক্রান্তের সংখ্যায় লাগাতার নিম্নমুখী অব্যাহত রয়েছে। ভারতে বর্তমানে মোট আক্রান্তের কেবল ২.৭৪ শতাংশই সুস্পষ্টভাবে করোনায় আক্রান্ত।
দেশে গত ২৪ ঘন্টায় ২১ হাজার ৪৩০ জন সুস্থ হয়েছেন। এর ফলে, সুস্পষ্টভাবে করোনায় আক্রান্তের সংখ্যা আরও ২ হাজার ৯৭৭ জন কমেছে।
দেশে মোট সুস্থতার সংখ্যা ৯৭ লক্ষ ৬১ হাজার ৫৩৮। সুস্থতার সংখ্যা এবং সুস্পষ্টভাবে আক্রান্তের সংখ্যার মধ্যে ফারাক ক্রমশ বাড়ছে। এই ফারাক আরও বেড়ে হয়েছে ৯৪ লক্ষ ৮২ হাজার ৮৪৮।
দৈনিক-ভিত্তিতে আক্রান্তের তুলনায় সুস্থতার সংখ্যা বাড়তে থাকায় দেশে আজ সুস্থতার হার বেড়ে হয়েছে ৯৫.৮২ শতাংশ। সুস্থতার সংখ্যা লাগাতার বাড়তে থাকায় সুস্থতার হারও ক্রমাগত বাড়ছে। দৈনিক-ভিত্তিতে আরোগ্য লাভকারীদের ৭২.৩৭ শতাংশই ১০টি রাজ্য ও কেন্দ্রশাসিত অঞ্চল থেকে। কেরলে একদিনেই নতুন করে ৩ হাজার ৭৮২ জন সুস্থ হয়েছেন। পশ্চিমবঙ্গে সুস্থতার সংখ্যা ১ হাজার ৮৬১। ছত্তিশগড়ে সুস্থ হয়েছেন ১ হাজার ৭৬৪ জন।
দৈনিক-ভিত্তিতে আক্রান্তদের ৭৬.৫২ শতাংশই ১০টি রাজ্য ও কেন্দ্রশাসিত অঞ্চল থেকে। গত ২৪ ঘন্টায় কেরলে সর্বাধিক ৩ হাজার ৫২৭ জন আক্রান্ত হয়েছেন।মহারাষ্ট্রে আক্রান্ত হয়েছেন ২ হাজার ৮৫৪ জন।
দেশে গত ২৪ ঘন্টায় করোনাজনিত কারণে ২৭৯ জনের মৃত্যু হয়েছে। এর মধ্যে ৭৫.২৭ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্রে একদিনেই সর্বাধিক ৬০ জনের মৃত্যু হয়েছে। পশ্চিমবঙ্গে গত ২৪ ঘন্টায় মারা গেছেন ৩৩ জন এবং দিল্লিতে মৃত্যু হয়েছেন ২৩ জনের।